JohanHeinsen/ENO huggingface dataset:
Viborger Samler, 1845-03-31
Natten imellem 22de og 23de Dennes afbrændte Kjær gaards Mølle. Jlden formenes at være opkommen ved Selvantændelse i Værket, da Alle vare i Seng og Jngen tilstede paa Møllen. Den er kun lavt assureret i Brandkassen. (Ribe Av.)
Viborger Samler, 1845-03-31
Aarhuus, den 28de Marts. Jgaar Eftermiddags var her nær skeet en stor Ulykke. Femten Fiskere heraf Byen, befandt sig langt ude paa Jsen, da denne pludseligt, underen stærk Blæst af V. N. V., løsnede sig og gav sig til at drive udad. Lykkeligviis blev det strax observeret, og og fire Baade satte ud, for at redde de bortdrivende Mennesker, hvilket ogsaa lykkedes. Men havde det varet en halv Time længere, vilde de neppe været til at redde, thi Jsen revnede rundt omkring dem, og de stode allerede i Vand indtil høit op paa Benene. - Her er nu atter aabent Vande saalangt som man kan øine. Vor Grønlandsfarer ligger parat til at afgaae herfra. (Ah. Av.)
Viborger Samler, 1845-03-31
Udnævnelser og Entledigelser. Under 19de d. M. er hidtilværende Kjøbmand S. Knæckenborg i Nestved allernaadigst forundt Confirmation paa hans Beskikkelse, som Mægler sammesteds. Under 20de d. M. har Hs. Maj. allernaadigst forundt Premierlieutenant C. F. Dahl. og Forstrandidat A. H. S. C. Eilers Bestallinger som Landmaalere. – Under 21de d. M. har Hs. Maj. i Naade og med Pension entlediget Havneskriver i Kbh., Krigsraad L. F. Jpsen. Under 27de d. M. har Hs. Maj. i Naade entlediget Provst for Moenbo og Baarse Herreder i Præsts Amt, samt Sognepræst i Stege, D. P. Smith, fra Provste-Embedet for Baarse Herred, samt derhos allernaadigst beskikket Sognepræst for Kallehauge Menighed, C. Nielsen, til tillige at være Provst for Baarse Herred.
Viborger Samler, 1845-03-31
Handels- og Skibs-Efterretninger. Hamborg, den 28de Marts. J de sidste 8 Dage og indtil iforgaars ere betydelige Qvantiteter Hvede solgte til høiere Priser; men nu da Frosten er opført, har Speculanterne trukket sig tilbage, og hvo som vilde sælge, maatte sælge til lavere Priser. J dansk Byg, navnligen sexradet, fandt en temmelig betydelig Omsætning Sted. Priis til uforandrede Priser.
Viborger Samler, 1845-03-31
Saalænge Frosten vedvarede, steg Rapsen i Prisen, nu da der er falden Regn, er denne Artikel mærkelig flau, og Priserne maae noteres nogle Rthlr. lavere.
Viborger Samler, 1845-03-31
Kjøbenhavn, den 27de Marts. Ogsaa i disse Dage have atter flere Omsætninger i Kornvarer fundet Sted. Hvede (tørret) af 129 Øs Vægt er solgt til Modtagelse paa Falster, til 7 Mk. 12 s. Bco. pr. Tde. Tørret Rug af 120 Vægt, at modtage i en lollandsk Havn, til 6 Mk. Bco. – 6 rad. Byg af 105100 As Vægt er betalt med 4 Mk. 12 1/2 s. Bco. pr. Tde. - Omsætningerne i Colonialvarer ere kun meget ringe. Man har solgt meget ordinair Brasiliekaffe til Udførsel til 3 1/2 s. Bco. pr. H. (Handt.)
Viborger Samler, 1845-03-31
Kjøbenhavns Børs-Cours, den 25de Marts. Hamborg 2 Mk. – a vista 200. Species 200. Bank-Disconto 4 pCt. 4 pCt. Kongl. Obligationer (uden Rente) 102 a 103 Rbd. Sedl. Nationalbank=Actier 152 1/2 a 152 3/4 Rbd. i r. S.
Viborger Samler, 1845-03-31
Helsinger, d. 26de Marts. Det i de sidste Dage indtraadte Toveir i Forbindelse med den nordlige Strøm og Høivande har nu gjort Sundisen skjør og meget usikker, saa at enkelte Kaner i Mandags og flere Fodgængere igaar ere slupne igjennem, uden at dog nogen videre Ulykke, saavidt vides, derved er afstedkommet; ikke destomindre vedbliver man at gaae over, og igaar skal vi endog have havt Besøg af over 200 Svenske.
Viborger Samler, 1845-03-31
d. 27de. Jgaar Eftermiddags blev Farvandet her pludselig aabent. Det var ved denne Leilighed interessant at see hvilken Magt en stærk Strømgang kan udøve, endnu Kl. 5, ankom 2 Svenske hertil over Jsen, og 10 Minuter efter var den store Jismark, som i saa lang Tid havde baaret mange Tusinder af Mennesker, løsrevet og sat i Drivt. Det aabne Karvand strækker sig lige her til Havnen, og tvende Skibe have allerede idag benyttet Leilighed til at komme herind. Sydefter staaer Jsen fast, saalangt man kan øine. – J Mandags brød Hlf. A.) Jsen op ud for Drago.
Viborger Samler, 1845-03-31
Frederikshavn, den 24de Marts. Jgaar og idag er Farvandet blevet ryddeliggjort for Havisen, og, saavidt man kan øine, nord- og sydefter, er ikke Jis at see, med Undtagelse af (Ab. Av.) enkelte omdrivende Skorper.
Viborger Samler, 1845-03-31
AVERTISSEMENTS. Efter faae Dages haarde Lidelser har det behaget For evnet ved Døden at bortkalde min elskede Kone, Ane Kirstine Thostrup, født Ballund, fra mig og 9 Børn, den 26de Dennes i hendes Alders 51de og efter vort Ægteskabs 32te Aar. Enhver som kjendte hende som Kone og Mader, kjender og med hvormegen Sorg jeg anmelder vort nerstattelige Tab. Viborg, den 29de Marts 1845. N. Thostrup.
Viborger Samler, 1845-03-31
Søndagen den 6te April Kl. 7 prærice giver Undertegnede, i Klubscken, en musikalsk Aftenunderholdning, hvis Indhold nærmere skal blive bekjendtgjort. Ærbødigst W. T. Naumann.
Viborger Samler, 1845-03-31
Førstkommende Søndag Aften afholdes i Viborg Klub det sidste af de for Vintersaisonen, bestemte Baller. – Begyndelsen skeer saasnart den annoncerede Concert er forbi.
Viborger Samler, 1845-03-31
Tirsdagen den 1ste April begynde Adjunct, Ekerotks Forelæsninger igjen.
Viborger Samler, 1845-03-31
Paa min Jndbydelse til at subskribere directe til mig paa 4 færdigliggende Noveller, er mig af en Boghandler i Fyen tilstillet Liste paa 6 Subskribenter, fra en Jkkeboghandler i Kjøbenhavn een paa 20, og fra Odense en dito paa 56. Flere have ladet mig vide, at jeg i denne Maaneds Løb kan vente slige, om ei saa mangetallige som den Odenseer. Fra min Fodeprovinds har endnu ei uden Elleve meldt sig. J Haabet. udsætter jeg Tiden for Anmeldelser til midt i April. Det bemærkes: at istedetfor Harpespilleren og Kongen", der under Udarbeidelsen udspandt sig altfor langt til det opgivne Arke antal med Godtkjøbspriis, kommer Novellen Faawal Hammeløw, (ikke derfor i jydsk Mundart), samt Fremsigelser i Norge i 7 Digtninger, alle ligeledes ganske nye. Spentrup, først i Marts 1845. St. St. Blicher.
Viborger Samler, 1845-03-31
Brandassurance-Foreningen. for rørlige Eiendeele i Nørre-Jylland. Saavel de nye Medlemmer, der ved sidste Repræsentantmøde bleve optagne i Foreningen, som de ældre Medlemmer der fra næste Assuranceaars Begyndelse agte at foretage Forandringer ved deres Forsikringer, bedes snarest muligt tilstille de respective Districtsforstandere deres Anmeldelser og senest saa betimelig, at disse af Directionen kunde være modtagne inden 20de April, uden hvilken den fornødne Orden i den nu stedse vidtløftigere Bogføring ikke kan finde Sted. Directionen.
Viborger Samler, 1845-03-31
Bekjendtgjørelse. De af Byens Jndvaanere, som have foretaget saadanne Forandringer ved deres Bygninger, at de formene at kunne tilkomme Nedsættelse i Assuranceafgivten fra 1ste April d. A., ville behage forinden denne Maaneds Udgang at gjøre fornøden Anmeldelse til Bygningscommissionen. Bygningscommissionen i Viborg, den 25de Marts 1845.
Viborger Samler, 1845-03-31
J Overeensstemmelse med Forordningen af 27de September 1799 dens 20de §, bringes herved til offentlig Kundskab, at i en mod Skibstømmermand Andreas Jacobsen Richter, som Redacteur af Bladet "Gammelt og Nyt, for Overtrædelse af Trykkefrihedslovgivningen, anlagt Justitssag, er Onsdagen den 19de Marts 1845 inden Høiesteret afsagt saadan Dom: Andreas Jacobsen Richter bør bøde 300 Rbd. Sølv til Kjøbenhavns Fattigvæsens Hovedkasse, samt være den i Forordningen af 27de September 1799 § 20 fastsatte Censur undergiven i 10 Aar; saa betaler han og de af Actionen lovligt flydende Omkostninger, og derunder de ved Landsover- samt Hof- og Stadsrettens Dom bestemte Salairer, samt i Salarium til Advocat Rotvitt for Høiesteret 30 Rbd. Sølv. Høiesterets Justitscomptoir, den 19de Marts 1845. Hammerich.
Viborger Samler, 1845-03-31
Da det kongl. danske Cancellie ved Skivelse af 27de f. M. har bifaldet, at der til de Drenge, der bruges ved Chorsange, i Byens Kirker, maa ydes et Bidrag af den specielle Skole kasse, foruden den fastsatte Betaling, som tilkommer dem forat synge ved Jordefærd, saa bekjendtgjøres herved, at det er Chorsangerne forbudet herefter at bede om Noget i Anledning af de Forretninger, hvorved de benyttes. J det vi nu derhos tillade os at anmode Sognebeboerne om at anmelde det for En af Undertegnede, hvis nogen Sangdreng alligevel skulde fremkomme med saadant Andragende, tilføies at, dersom Nogen ved forefaldende Leilighed skulde ville betænke dem med en Gave paa Grund af deres Assistence ved Sangen, vil den af vedkommende Kirkesanger beredvilligen blive modtaget og uddeelt. Viborg Kjøbstads Skolecommission, den 10de Marts 1845. M. N. Ursin. A. F. Silverberg. L. Worre. A. W. Sandberg. A. M. Eilschou.
Viborger Samler, 1845-03-31
Dagvognen herfra til Randers afgaaer førstkommende Onsdag Formiddag Kl. 10 og saaledes fremdeles indtil Udgangen af October. – Den retournerer hver Torsdag Eftermiddag Kl. 7. Befordringscontoiret i Viborg, den 27de Marts 1845.
Viborger Samler, 1845-03-31
12 Traver Rugtag er at faae tilkjøbs hos Gaardmand Christen Nielsen i Nødding. Abonnement paa den Berlingske Tidende, der udgaaer med 2 Ark om Dagen, indeholdende Politik, Avertissementer og stadig Feulleton modtages paa de nærmeste Postcontoirer. a 2 Rbd. qvartaliter, samt 60 s. Postgebyhr.
Viborger Samler, 1845-03-31
Da Fr. Souliks berømte Roman: Jntrianerne, hvoraf en Deel Alt er meddeelt i den til Dato udkomne Feuilleton, og fremdeles vil blive fortsat, har vundet almindeligt Bifald, har Udgiveren truffet den Foranstaltning, at enhver inden 1ste April tiltrædende Abonnement paa Berlingske Tidende gratis vil særskilt erholde den af Jntriguerne alt udkomne Deel (16 a 20 Ark), og saaledes blive bekjendt med hele dette interessante Værk.
Viborger Samler, 1845-03-31
Kjøbenhavn i Marts 1845. Brødrene Berling. Behag at mærke.
Viborger Samler, 1845-03-31
To Pigebørn kunne strax optages i min Skole til Underviisning, 4 Timer om Formiddagen, naar de anmeldes inden denne Uges Udgang. Betalingen er 1 Rbd. maanedlig pr. Elev. Viborg, den 30te Marts 1845. Arogh.
Viborger Samler, 1845-03-31
Nogle Skpd. Havre-Salm kan faaes hos Søren Møller. Kartofler af sjelden god Qvalitet, og vel conserverede, kan faaes i Tønde og Skjeppeviis hos Søren Møller.
Viborger Samler, 1845-03-31
Et Parti extra godt rødt og hvidt Kløverfrø ventes de første Dage i April Maaned. Prøver heraf ere forinden til behagelig Eftersyn hos P. C. Dige. i Skive.
Viborger Samler, 1845-03-31
Hauge- og Blomsterfrø, nyng hjemkommen, Skudsmaalsbøger, Silke=Vatter, Jefyhr-Garn, bekommes billig hos L. Damgaard.
Viborger Samler, 1845-03-31
En stikkelig Karl kan til førstkommende 1ste Mai faar Tjeneste paa Overkjærsholm.
Viborger Samler, 1845-03-31
En skikkelig Dreng kan blive antaget i Skomagerlære hos Berg.
Viborger Samler, 1845-03-31
At Passagen over Hagebroe paa Hovedlandeveien til Holstebroe, paa Grund af den Skade den har taget af Vandet, indtil videre er spærret, bekjendtgjøres herved. Fiends-Norlyng Herreders Contoir, den 31te Marts 1845. F. Eberlin.
Viborger Samler, 1845-03-31
At Passagen paa den ny anlagte Vei til Hjarbek fra Skive Landevei til den forener sig med den gamle Hjarbek-Vei, indtil videre er spærret for Kjørende, bekjendtgjøres herved. Fiends-Norlyng Herreders Contoir, den 31te Marts 1845. F. Eberlin.
Viborger Samler, 1845-03-31
Tirsdagen den 8de April førstkommende, Formiddag Kl. 10. bliver paa Skive Raadstue afholdt offentlig Licitation over Opførelsen af en Deel Steenkister enten af Kampesteen eller af brændte Steen paa de mindre Landeveie mellem Skive og Nymølle, samt imellem Vium Mølle og Kiergaardsholm. Overslagssummerne ere respective 500 Rbd. og 550 Rbd. Conditioner, Overslag og Tegninger ligge til Eftersyn paa mit Contoir. – Skive, den 25de Marts 1845. Horn.
Viborger Samler, 1845-03-31
Auction. Torsdagen den 17de April førstkommende, Formiddag Kl. 10, lader Kjøbmand T. Bechman, formedelst anden Bestemmelse, ved een offentlig Auction bortsælge sin iboende i Skive Byes Nørregade beliggende Gaard, hvor der i flere Aar har været drevet Handel og Brændeviinsbrænderie, hvortil dens Beliggenhed og rummelige Plads fortrinlig egner sig. Denne Eiendom bestaar af 24 Fag Vaaningshuus, 1 Etage, deels Grundmuur, deels Bindingsværk og 56 Fag grundmuret Udhuus med Hauge og en liden Toft. J Gaarden er et tildeels nyt og vel indrettet Dampbrænderie, bestaaende af 3 Mæskekar paa circa 18 Tdr. hver, Dampkjedelen er paa 19 Tdr. og Brændekjedelen paa 6 Tdr. Conditionerne ligge til Eftersyn hos Procurator Olgaard her i Byen. Auctionen afholdes i det sælgende Sted. Skive Byfogedcontoir, den 19de Marts 1845. J. Horn.
Viborger Samler, 1845-04-01
Nr. 51.
Viborger Samler, 1845-04-01
73 Aarg. Kongelig allernaadigst privilegeret Stifts-Tidende. Viborg. Forsendes med Brevposten i Danmark og Hertugdommerne. an an Tirsdagen den 1ste April 1845. Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officin.
Viborger Samler, 1845-04-01
Nyeste Postefterretninger. Frankerig. Paris, den 23de Marts. Journalen Messager meddeler to Tilfælde, hvoraf erfares, at den engelske Regjering ikke vægrer sig ved at udbetale Skadeserstatninger til den franske Krones Undersaatter, naar disse forulempes af engelske Auctoriteter. Saaledes var et fransk Skib blevet confiskeret i Port Adelaide i Ny-Sydwales, under det Paaskud at det havde drevet ulovlig Handel paa Kysten. Det blev frifundet af Skatkammer retten, og en Godtgjørelse af 5000 Lstl. tilkjendtes Skibets Eier. Det andet Tilfælde angaaer en Pension af 20 Lstl., der er bevilget Enken efter en fransk Fiskerbaadeier, som havde overskredet den imellem de engelske og franske Fiskere i Vandene ved New-Foundland dragne Grændse, og var bleven dræbt ved et Skud fra en engelsk Krigs barke. Men disse Facta have ikke kunnet formaae Oppositionspressen til at erkjende den engelske Regjerings Retsfølelse.
Viborger Samler, 1845-04-01
Paris, den 24de Marts. Jdag aabnedes i de Deputeredes Kammer den offentlige Discussion over Toldloven. Gauthier de Rumilly talte udførligt om den lidende Tilstand, hvori den franske Handel befinder sig. Den franske Skibsfart holdt sig i det høieste paa det gamle Punct, trods de andre Hovednationers uhyre Fremskridt. Tractaterne af 1822 med de forenede Stater, og af 1826 med England komme disse Stater meest til Gode, og Tractaterne med Belgien og Sardinien vare ikke bedre. Lestiboudais derimod billigede Lovudkastet, hvori han øinede en viis Tilbagegang til et Nationalhandelen beskyttende System, og glædede sig over, at Regjeringen vendte tilbage fra Principet om Handelsfrihed. Vicomte Royer holdt en lang Tale, der overtonedes af den Allarm, Privatsamtalerne imellem de Deputerede indbyrdes foraarsagede. Den for kort Tid siden afsatte Drouyn de Lhuys, fandt den største Ulempe for Underhandlingernes Gang i Ministeriets usikkre Tilstand, der maatte lade det befrygte at Kammeret letteligen kunde kuldkaste hvad Ministeriet besluttede. (Posten afgik.)
Viborger Samler, 1845-04-01
Storbritannien og Jrland. Siden Toldafgiftens Nedsættelse paa Sukkere have Clareringerne i denne Artikel fundet Sted i den Grad, at Toldafgifterne for Sukkere, udgjorde for en eneste Clareringsdag 105,000 Lstl. Stor Sensation vækker det, at en velhavende Qvæker, ved Navn Tawel, er dømt fra Livet, fordi han ved Gift skal have taget af Dage et Fruentimmer, med hvem han havde avlet et Barn, og senere har giftet sig. Forbryderen har ikke tilstaaet den ham imputerede Forbrydelse, og hans Kone er ogsaa overbeviist om hans Uskyldighed. Qvækeren har hidtil nydt et aldeles uplettet Rygte. J Staden Ayllesbury har man sat i Omløb en Petition til Jndenrigsministeren, for at formaae denne til at interessere sig for at Dødsdommen vorder formildet til Transportation paa Livstid. Den Domfældte havde som Chemiker erhvervet sig en stor Formue i Ny-Holland.
Viborger Samler, 1845-04-01
Kongeriget Preussen. Fra Berlin meldes under 13de Mart, at Viinhandler Fahnrich, hvis gjentagne Forsøg paa at trænge ind i Kongens Cabinet foranledigede hans Arrestering, er iforgaars død i Tvangstrøien i Galehospitalet. Ligeindtil det sidste Øieblik forsikkrede han, at han ikke var afsindig; imod de Politibetjente, der arresterede ham, ligesom og imod sine Oppassere gjorde han den meest fortvivlede Modstand, og forlangte at vorde stillet for Retten. Hans Breve til Kongen vare fulde af de meest eventyrlige Forslag til Statsforandringer, og hans gjentagne Begjeringer om at erholde en Audients hos Kongen synes tilstrækkeligen at vidne om en selsom Aands forvirring.
Viborger Samler, 1845-04-01
Angaaende de i Schlesien stedfundne Arresteringer veed man endnu kun det, at man troer at have opdaget en stor communistisk Sammensværgelse, og at de dermed sammenhængende omtalte Arresteringer og Huusundersøgelser skulle være foranledigede ved en Denunciation til Ministeren Rother. Den Mand af dannet Stand, der skal staae i Spidsen for Conspirationen, er transporteret til Berlin.
Viborger Samler, 1845-04-01
Fra Breslau skrives under 22de Marts, at den catholske Kirkereformation i Schlesien griber om sig med Kæmpeskridt. Undertiden anmeldes om Dagen indtil 50 nye Tilhængere, og enkelte Menigheder i Overschlesien have erklæret at ville slutte sig til den tydsk catholske Kirke.
Viborger Samler, 1845-04-01
Man venter at Regjeringen vil anerkjende den nylig stiftede Kirke. Caucasien. Fra Caucasus berettes, at Russerne foretage sammesteds store Krigsrustninger. Den russiske Hær er ikke i den bedste Forfatning; Sygdomme rase, og Mismod hersker iblandt Krigerne. Schemil skal udfolde overordentlig Virksomhed. Ved sine Emissairer, opbyder han allevegne fra Stridsmænd, og lader uddeele Sølvmønter, forsynede med Præget "Sultan Schemil, iblandt Bjergbeboerne. Den forrige russiske General en chef, Greven af Neidbart, havde ladet sætte paa SchemilsHoved en stor Belønning, nemlig saa meget Guld som Rebellens Hoved veiede. Da Schemil havde faaet dette at vide, lod han ved en russisk Krigsfange Overgeneralen takke for den store Ære og Opmærksomhed, han udviste imod hans Hoved; men iøvrigt vilde han ikke give 40 Kopeker for Generalens Hoved.
Viborger Samler, 1845-04-01
Spanien. Madrid, den 18de Marts. Restitutionen af de endnu ikke solgte Nationalgodser til Geistligheden er antagen af Kongressen med 126 Stemmer imod 16. Dette er den største Seier, som Reactionen har erholdt siden Ferdinand den Syvendes Død; denne Seier truer med Tabet af alle de ved Revolutionen og med Strømme, af Blod kjøbte Fordeele. – Der tales atter meget om, at den unge Dronnings Formæling med hendes Onkel, Greven af Trapani (den yngste Broder til den regierende Konge af begge Sicilierne og Enkedronning Christine af Spanien, næsten 18 Aar gl.) er fast besluttet. Efter the Times staaer denne Formælingsplan i den nøieste Forbindelse med Udsoningen med Rom. Centralamerica. Fra San Juan de Nicaraguameldes under 4de Jan., at Staterne Guatemala, San Salvador og Honduras have paa ny erklæret sig for en Forening og ladet deres Tropper rykke frem imod Nicaragua for ogsaa at tvinge denne Stat til Tiltrædelse. Allerede have alle større Byer i Staten Nicaragua sluttet sig til de indtrængende Fjender, og deres Tropper beleire nu Staden Leon, Regjeringens Hovedsæde, hvis Erobring eller Overgivelse sandsynligviis vil koste Strømme af Blod. Derefter ville de forbundne Stater angribe Districtet, Costa Rica for ogsaa at tvinge denne Stat til at tiltræde Forbundet.
Viborger Samler, 1845-04-01
Norge. Christiania. Paa Storthinget vinde Forhandlingerne nu større Jnteresse. Blandt de indkomne private Forslag har man især med Glæde modtaget Prof. Schweigaardsom en Canalforbindelse mellem Christiania Fjord og Mjøsen, og Amtmand Falsens til en lignende mellem Skiens Fjord og Jndsøerne i Tellemarken, begge ledsagede med Betænkninger af saakyndige Mænd. Gaae disse Forslag igjennem, ville vi da ogsaa faae storartede Befordringsmidler i det Jndre. Man vil da paa 4 Dogn kunne reise fra Kbhavn til Guldbrandsdalen paa en let og behagelig Maade.
Viborger Samler, 1845-04-01
Man erfarer med Glæde, hedder det fra Christiania, at vor venlige og beskedne Dronning, der selv viser sig som et Monster i at forsmaae al skadende Luxus, heller ikke for de pragt elskende Damer, med hvilke hun kommer i Berøring, fornægter sin Uvillie mod al saadan Overdaadighed og ganske aabent erklærer dem, at de ved fornuftig, for vort Norden saa klædende og fornøden Sparsomhed, kun vilde stige i hendes Agtelse.
Viborger Samler, 1845-04-01
Jndenlandske Efterretninger.
Viborger Samler, 1845-04-01
Kjøbenhavn. Contra-Admiral Michael Johan Petronius Bille er død ved et Anfald af Apoplexi. Den Afdøde, een af de sidste af Heltene fra 1801, var født den 8de Novbr. 1769. paa Møen, hvor hans Fader var Jndrulleringschef. Han blev 1789 Secondlieutenant i Søetaten, og var 1801 Næstcommanderende paa Prøvestenen", hvis nederste Batteri han commanderede, og var saaledes hvor det gik bedest til i dette blodige Slag. Efter Striden erholdt han Guldmedaillen af 2den April 1801. J 1807 var han Chef for første norske Ro-Flotille og commanderede i 1812 og 1813 et fransk Orlogskib paa Schelden. 1819 gjorde han en Reise til London og kjøbte der, for sin Broder, Auditeur Steen Bille, Dampskibet "Caledonia", som han hjemførte til Kjøbenhavn som det første Dampskib her i Norden. Fra 1820 til 1838 bestyrede han den preussiske Navigationsskole i Danzig, og vendte derfra i 1838 tilbage til Fædrelandet, hvor han siden har helliget sin utrættelige Virksomhed Søfartens Fremme og i Udvikling. I sine sidste Dage deeltog han i Stiftelsen, af dreningen for Søfartens Fremme." Han var Commandeur af Dannebrogen og Ridder af den preussiske røde Ørn. (Aftenbl.)
Viborger Samler, 1845-04-01
Oehlenschlager har nu forladt Paris og er paa Tilbagereisen til sit Fædreland, hvor han kan ventes i Løbet af April Maaned. (Aftbl.)
Viborger Samler, 1845-04-01
Cancelliet har, paa Borgerrepræsentanternes Jndstilling, approberet, at der oprettes 2 egentlige Borgerskoler, een for Drenge og een for Piger, fra hele Staden, uden Hensyn til Sogne-Jnddeling.
Viborger Samler, 1845-04-01
Expropriationsloven i Anledning af Jernbaners Anlæg i Danmark er nu udkommen i Trykken. Den er dateret den 5te Dennes. Dens 1ste § lyder som følger: "Ligesom den forhen i adskillige særegne Anordninger forudsatte og ved Placat af 31 Juli 1801 som almindelig Regel forkyndte Grundsætning, at enhver Eier, hvis Eiendom behøves til Udførelsen af en for det almindelige Bedste nødvendig Foranstaltning, er pligtig at afstaae samme mod billig og fuldstændig Erstatning, skal ifølge allerb. Resolution af 5te Decbr. 1809, kundgjort ved Cancelliplacat, af 28de i samme Maaned, være gieldende med Hensyn til ethvert allern, approberet Kanalanlæg, saaledes skal den og, under de Bestemmelser, som indeholdes i det Følgende, være gjældende for alle Jernbane-Anlæg, hvad enten de udføres for Vor Kasses Regning, eller efter Vor allerb., Concession af private Entrepreneurer, navnlig af Actiefelskaber. Dette skal være anvendeligt saavel med Hensyn til de Grunde, hvis vedvarende Aftrædelse udfordres til Anlægget, som naar saadanne Grunde kun behøves imidlertidig overladte til en for Anlæggets Udførelse nødvendig Brug, navnlig ogsaa til Afbenyttelse af fornødent Vei materiale" – Angaaende den Erstatning, der tilkommer Eierne bestemmer Forordningens § 9, at den, saafremt ikke en mindelig Overeenskomst derom kan opnaaes, skal fastsættes ved Taxation. J alle de Tilfælde, i hvilke Eieren, ved at maatte afstaae sin Grund, kunde lide et særligt Tab udenfor Grundens Værdi, have Taxationsmændene (§ 12) ogsaa at ansætte den Godtgjørelse, Eieren herfor maatte kunne tilkomme, hvorved det iøvrigt er en Selvfølge, at Hensyn bør tages, ikke til den Priis, Besidderen, af blot personlige Grunde eller af en vis Forkjærlighed maatte sætte paa Eiendommen, men alene til en saadan, der af Taxatorerne lader sig anslaae til en Pengeværdi, eller som i alt Fald er af en saadan Beskaffenhed, at den, skjøndt den ikke i og for sig betragtet lader sig reducere til en bestemt Værdi, dog maa erkjendes at udgjøre et saadant Agrement ved en vis Eiendom, at dennes Værdi, derved i Handel og Vandel forøges, saasom en ualmindelig skjøn Beliggenhed eller Udsigt og deslige".